โมโน อุดจุดอ่อนผู้ชมต่างจังหวัดไม่รัก ถล่ม 150 ล้านเร่งผลิตละคร-ซีรีส์ไทย
นายนวมินทร์ ประสพเนตร กรรมการผู้จัดการ บริษัทโมโน บรอดคาซท์ จำกัด ในเครือ โมโน กรุ๊ป เปิดเผยว่า ปัจจัยที่ถือเป็นข้อกังวลที่สุดสำหรับผู้ประกอบการทีวีดิจิตอลในปัจจุบัน คือเรื่องภาวะเศรษฐกิจ นอกเหนือจากการแข่งขันที่รุนแรงจากช่องที่มีมากถึง 24 ช่องแล้ว อย่างไรก็ตามสำหรับช่องโมโน 29 ซึ่งสามารถเปิดตัวด้วยเรตติ้งติดอันดับ 1 ใน 5 ช่องยอดนิยมนั้น พบว่าแม้ในช่วงภาวะเศรษฐกิจทรงตัว เรตติ้งช่องโมโนก็น่าจะโตได้ราว 20-30% แต่หากเศรษฐกิจไปได้ดี ก็เชื่อว่าเรตติ้งจะโตได้กว่านั้นอีกมาก โดยเรตติ้งเฉลี่ยปัจจุบันของโมโนอยู่ที่ 0.4,ปีหน้าโมโนเตรียมงบลงทุนด้านรายการ (คอนเทนต์) ทั้งสิ้น 800-900 ล้านบาท ส่วนใหญ่เป็นคอนเทนต์ด้านหนังต่างประเทศ ซึ่งถือเป็นจุดแข็งของช่อง โดยขณะนี้ได้ลิขสิทธิ์ Fast and Furious 7, Jurassic World และ Hunger Game หนังใหม่ล่าสุดมาไว้ในมือแล้ว ส่วนละคร ซึ่งปัจจุบันยังไม่มีนั้น กำลังอยู่ระหว่างผลิต เนื่องจากจุดอ่อนของโมโนอยู่ที่ฐานคนดูในต่างจังหวัด ซึ่งต้องใช้ละครและซีรีส์ไทยเข้ามาช่วยดึงผู้ชม ขณะนี้กำลังอยู่ระหว่างผลิต 8 เรื่อง และอยู่ในแผนปีหน้าอีก 12 เรื่อง โดยใช้เงินทั้งหมดไม่ต่ำกว่า 150 ล้านบาท,ทั้งนี้ ในปี 2559 โมโนจะบุกตลาดด้วยกลยุทธ์ MONO 29 The Next Attack ยึดพื้นที่คนดูใน 4 ด้าน ตั้งแต่ 1.หนัง ซึ่งถือเป็นเจ้าตลาดและถือลิขสิทธิ์หนังมากที่สุด 2.ซีรีส์และละครไทย 3.กีฬา โดยจะเก็บตกกีฬาที่ช่องอื่นไม่เน้น ได้แก่ K-1 และบาสเกตบอล 4.ข่าวและวาไรตี้,ส่วนกรณีที่บริษัทแจส โมบาย บรอดแบนด์ จำกัด ในฐานะที่มีเจ้าของเดียวกันกับโมโน ถือเป็น 1 ใน 4 บริษัทที่เข้าร่วมประมูลคลื่น 4 จีนั้น ในทางปฏิบัติยังไม่มีแนวทางใดที่จะมาร่วมมือกัน หรือเสริมความเข้มแข็งซึ่งกันและกัน เพราะถือเป็นคนละบริษัท ไม่ใช่แม้แต่เป็นเครือเดียวกัน.
นายนวมินทร์ ประสพเนตร กรรมการผู้จัดการ บริษัทโมโน บรอดคาซท์ จำกัด ในเครือ โมโน กรุ๊ป เปิดเผยว่า ปัจจัยที่ถือเป็นข้อกังวลที่สุดสำหรับผู้ประกอบการทีวีดิจิตอลในปัจจุบัน
นวมินทร์ ประสพเนตร,โมโน บรอดคาซท์,ทีวีดิจิตอล,ผลิตละคร,ซีรีส์ไทย,กีฬา,ไทยรัฐฉบับพิมพ์